**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республика мутасын инвестиция удж йылысь»**

**Коми Республикаса Оланпасӧ вежсьӧмъяс**

**пыртӧм йылысь**

Примитӧма Коми Республикаса

Каналан Сӧветӧн 2024 вося сора тӧлысь 25 лунӧ

**1 статья.** Пыртны «Коми Республика мутасын инвестиция удж йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 2 №, 4221 ст.; 7 №, 4486 ст.; 2007, 2 №, 4706 ст.; 12 №, 5268 ст.; 2008, 5 №, 200 ст.; 11 №, 620 ст.; 2009, 7 №, 80 ст.; 2010, 17 №, 394 ст.; 44 №, 1016 ст.; 2011, 14 №, 343 ст.; 37 №, 970 ст.; 2013, 17 №, 344 ст.; 37 №, 686 ст.; 2015, 7 №, 69 ст.; 21 №, 292 ст.; 2016, 12 №, 145 ст.; 17 №, 237 ст.; 2017, 27 №, 486 ст.; 2018, 7 №, 119 ст.; 10 №, 176 ст.; 18 №, 324 ст.; 2020, 22 №, 356 ст.; 2021, 22 №, 401 ст.; 2024, 7 №, 109 ст.) татшӧм вежсьӧмъяс:

1. 122 статьяса 1 юкӧнын:

1) медводдза абзацын «сэк, кор проектын индӧма стрӧитны татшӧм объектъясысь кутшӧмӧскӧ» кывъяс вежны «сэк, кор проектыс лӧсялӧ татшӧм муртӧсъясысь ӧтилы» кывъясӧн;

2) 1 пункт гижны тадзи:

«1) ӧттшӧтш збыльмӧдсьӧны татшӧм корӧмъяс:

а) экономическӧй удж сикассӧ, кутшӧмӧс збыльмӧдӧмсӧ урчитӧма проектӧн, пыртӧма экономическӧй удж сикасъяс либӧ экономическӧй удж нырвизьяс лыддьӧгӧ, кутшӧмӧс индӧ Коми Республикаса Веськӧдлан котыр;

б) Коми Республика мутасын инвестиция йӧрышыс (проектлӧн доныс) да уджалан местаяс лӧсьӧдӧмыс лоӧ:

Коми Республикаын 70 сюрсӧдз олысь лыда (бӧръясӧ пыртӧмӧн) муниципальнӧй юкӧнлӧн мутасын збыльмӧдан проектлы инвестиция йӧрышыс (проектлӧн доныс) – 10 миллион шайтысь абу этшаджык да 5-ысь абу этшаджык уджалан места лӧсьӧдӧм;

Коми Республикаын 70 сюрсысь унджык олысь лыда муниципальнӧй юкӧнлӧн мутасын збыльмӧдан проектлы инвестиция йӧрышыс (проектлӧн доныс) – 50 миллион шайтысь абу этшаджык да 10-ысь абу этшаджык уджалан места лӧсьӧдӧм;

в) проектсӧ збыльмӧдӧны сійӧс збыльмӧдан медводдза восянь проектсӧ вочасӧн збыльмӧдан да сьӧмӧн могмӧдан план-график серти;»;

3) 2 пунктын «объектъяс» кыв вежны «проектыс индӧ стрӧитны объектъяс» кывъясӧн;

4) 3 пунктын «ас олан керкаяс, уна патераа керкаяс, кутшӧмъясӧс сетӧны» кывъяс вежны «проектыс индӧ стрӧитны ас олан керкаяс, уна патераа керкаяс, кутшӧмъясӧс сетӧны» кывъясӧн;

5) 31 пунктын «10 сюрс квадратнӧй метрысь абу этшаджык ӧтувъя площадя уна патераа олан керкаяс» кывъяс вежны «проектыс индӧ стрӧитны 10 сюрс квадратнӧй метрысь абу этшаджык ӧтувъя площадя уна патераа олан керкаяс» кывъясӧн;

6) 4 пунктын «объектъяс» кыв вежны «проектыс индӧ стрӧитны объектъяс» кывъясӧн.

2. 14 статьяӧ содтыны татшӧм сюрӧса мӧд юкӧн:

«Тайӧ Оланпаслӧн 122 статьяса 1 юкӧнлӧн 1 пунктса положениеяс вынаӧсь 2025 вося ӧшым тӧлысь 31 лунӧдз.».

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2024 вося сора тӧлысь 29 лун

49-РЗ №